
Előterjesztés
a Közgyűlés részére
Tisztelt Közgyűlés!
A PARKING Szervező, Fejlesztő és Tanácsadó Kft. (a továbbiakban PARKING Kft. vagy Társaság) elkészítette a 2012. évi éves beszámolóját, amely bemutatja a Társaság elmúlt évi szakmai és gazdálkodási tevékenységét. 

A PARKING Szervező, Fejlesztő és Tanácsadó Kft. Budapest Főváros Önkormányzata 100 %-os tulajdonában lévő társaság.

A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. számú rendelet ( továbbiakban: Vagyonrendelet) 56. §-ának (1) bekezdése értelmében a Fővárosi Önkormányzat tulajdonában lévő gazdasági társaság (a továbbiakban e szakaszban: társaság) vonatkozásában a tulajdonosi pozícióból eredő tagi, részvényesi jogok gyakorlásáról  és kötelezettségek teljesítéséről – a (3) bekezdésben foglaltak kivételével – a Fővárosi Közgyűlés dönt. Egyszemélyes társaság esetén a Fővárosi Közgyűlés egyedüli tagként, részvényesként közvetlenül dönt, többszemélyes társaságnál pedig a társaság legfőbb szervének döntését megelőzően hozza meg tagi, részvényesi döntését a Fővárosi Közgyűlés.
A gazdasági társaságokról szóló 2006. évi IV. törvény (Gt.) 35. § (3) bekezdésében foglaltak szerint, ha a gazdasági társaságnál felügyelőbizottság működik, a számviteli törvény szerinti beszámolóról a gazdasági társaság legfőbb szerve csak a felügyelőbizottság írásbeli jelentésének birtokában határozhat.
A társasági törvénynek megfelelően a felügyelőbizottság és a könyvvizsgáló benyújtotta a beszámolóval kapcsolatos határozatát, illetve jelentését.
A társaság felügyelőbizottságának határozata jelen előterjesztés 2. sz. mellékletét képezi. 
A PARKING Szervező, Fejlesztő és Tanácsadó Kft. 2012. évi éves beszámolójára vonatkozó gazdasági elemzéseket és az abból adódó következtetéseket a Főjegyzői Iroda Monitoring – Controlling Referatúrája készítette.

A társaság 2012. évi számviteli beszámolója a Fővárosi Közgyűlés Gazdasági Bizottsága és Pénzügyi Ellenőrző Bizottsága részére megküldésre került, melyek a Fővárosi Közgyűlés ülése előtt azt megtárgyalják.
A jelen előterjesztés a PARKING Szervező, Fejlesztő és Tanácsadó Kft. 2012. évi éves beszámolóját tartalmazza. 


PARKING Szervező, Fejlesztő és Tanácsadó Kft. tulajdonosai:

	Tulajdonos neve
	Üzletrész névértéke
	Tulajdonosi részarány

	Budapest Főváros Önkormányzata
	10 000 e Ft
	100 %

	1052 Budapest, Városház u. 9-11.
	
	




Fő tevékenység

A Társaság parkolási gazdálkodási és forgalomtechnikai közszolgáltatási tevékenysége megszűnt, jelenleg ellátott feladatai:
felszíni parkoló üzemeltetése (Orczy tér), eszközök bérbeadása és szellemi/szerzői jog használatba adása.


Számszaki adatok

Parking Kft. főbb mérlegadatai

	
	2011.12.31
	2012.12.31

	[e Ft]
	tény
	tény

	A. BEFEKTETETT ESZKÖZÖK
	6 370
	5 932

	B. FORGÓESZKÖZÖK
	711 060
	283 878

	C. Aktív időbeli elhatárolások
	872
	6 280

	ESZKÖZÖK (AKTÍVÁK) ÖSSZESEN
	718 302
	296 090

	
	
	

	D. SAJÁT TŐKE
	-76 150
	-67 390

	I.     Jegyzett tőke
	178 964
	178 964

	III. Tőketartalék
	
	

	IV.  Eredménytartalék
	-203 596
	-386 717

	VII. Mérleg szerinti eredmény
	-183 121
	8 760

	E. CÉLTARTALÉKOK
	76 032
	68 046

	F. KÖTELEZETTSÉGEK
	625 889
	210 939

	G. Passzív időbeli elhatárolások
	92 531
	84 495

	FORRÁSOK (PASSZÍVÁK) ÖSSZESEN
	718 302
	296 090


Eredménykimutatás

	Sor-szám
	A tétel megnevezése
	Előző év
	Tárgyév

	I.
	Értékesítés nettó árbevétele
	1 199 611
	51 213

	II.
	Aktivált saját teljesítmények értéke
	0
	0

	III.
	Egyéb bevételek
	242 123
	88 665

	IV.
	Anyagjellegű ráfordítások
	535 874
	58 047

	V.
	Személyi jellegű ráfordítások
	634 139
	25 222

	VI.
	Értékcsökkenési leírás
	69 152
	4 205

	VII.
	Egyéb ráfordítások
	450 945
	50 343

	A.
	ÜZEMI (ÜZLETI) TEVÉKENYSÉG EREDMÉNYE (I+II+III-IV-V-VI-VII)
	-248 376
	2 061

	VIII.
	Pénzügyi műveletek bevételei
	12 205
	5 092

	IX.
	Pénzügyi műveletek ráfordításai
	8 494
	856

	B.
	PÉNZÜGYI MŰVELETEK EREDMÉNYE (VIII-IX)
	3 711
	4 236

	C.
	SZOKÁSOS VÁLLALKOZÁSI EREDMÉNY (±A±B)
	-244 665
	6 297

	D.
	RENDKIVÜLI EREDMÉNY (X-XI)
	64 427
	4 895

	E.
	ADÓZÁS ELŐTTI EREDMÉNY (±C±D)
	-180 238
	11 192

	F.
	ADÓZOTT EREDMÉNY (±E-XII)
	-183 121
	8 760

	G.
	MÉRLEG SZERINTI EREDMÉNY
	-183 121
	8 760




Bevételek 
Értékesítés nettó árbevétele és egyéb bevételek 
Adatok (e) Ft-ban
	
	2011.tény
	2012. tény
	Változás %

	I. Értékesítés nettó árbevétele
	1 199 611
	51 213
	4,3

	II. Aktivált saját teljesítmények
	0
	0
	

	III. Egyéb bevétel
	242 123
	88 665
	36,6

	Összesen
	1 441 734
	139 878
	9,7



A Társaság 2012-ben már nem lát el közszolgáltatási tevékenységet, a BKK Zrt. átvette eddigi feladatát. Árbevétele az Orczy téri parkoló üzemeltetéséből, továbbá kapcsolt vállalkozástól, (BKK) a továbbszámlázott szolgáltatás díjából ered. Az egyéb bevételek közt szerepel a Fővárostól kapott támogatás. 

Ráfordítások

Anyagjellegű ráfordítások összegzése
adatok (e) Ft-ban
	
	2011. tény
	2012. tény 
	Változás
%

	Anyagköltség
	47 743
	2 500
	5,24

	Igénybevett szolgáltatás
	474 753
	23 149
	4,88

	Egyéb szolgáltatás értéke
	13 378
	2 439
	18,23

	Eladott közvetített szolgáltatás
	0
	29 959
	

	Anyagjellegű ráfordítások
	535 874
	58 047
	10,83



A ráfordítások között a parkoló üzemeltetésével kapcsolatos tételek szerepelnek.

Személyi jellegű ráfordítások összegzése
	
	2011. tény
	2012. tény 
	Változás
%

	
	
	
	

	Bérköltségek
	444 892
	17 878
	4,02

	Személyi jellegű egyéb kifizetések
	58 589
	1 964
	3,35

	Bérjárulékok
	130 658
	5 380
	4,12

	Személyi jell. ráf. összesen
	634 139
	25 222
	3,98



A személyi jellegű ráfordítások is lecsökkentek a létszámcsökkenéssel párhuzamosan, 2012-ben 1 fő volt az átlagos állományi létszám. 
A társaság tárgyévi értékcsökkenési leírása: 4 205 e Ft.

Az egyéb ráfordítások összege 2013-ban 50 343 e Ft, mely 23,7 M Ft céltartalék képzésből, 12,2 M Ft értékvesztésből és 12,9 M Ft előző időszaki korrekcióból és egyéb tételből ered.

A Társaság üzemi eredménye 2012-ben 8 760 e Ft nyereség volt, az előző évi 183 121 e Ft-os veszteséggel szemben. 
A PARKING Kft. működésének jellemzői ábrákon
Mérleg eszköz összetétele 
[image: ]
A Társaság közszolgáltatási szerződésének 2011.12.31-i megszüntetése miatt a tulajdonosnak átadásra kerültek a parkolási gazdálkodási és forgalomtechnikai közszolgáltatási tevékenység végzésével kapcsolatos eszközök. Így a befektetett eszközök értéke a 2011. évi 6 370 e Ft-ról 569 e Ft-tal 5 801 e Ft-ra csökkent.
A forgóeszközök 427 M Ft-os fogyását a pénzeszközök 450 M Ft-os és a készletek 11 M Ft-os csökkenése, valamint a követelések 34 M Ft-os növekedése okozta.

Mérleg forrás összetétele [image: ]
A Társaság saját tőkéje mind 2011-ben, mind 2012-ben negatív volt, mely a Gt tv. szerint tulajdonosi beavatkozást, döntést igényel. 
A mérleg főösszeg 2012. évi 422 M Ft-os csökkenéséből 415 M Ft a rövid lejáratú kötelezettségek apadásából ered. A 211 M Ft-os rövid lejáratú kötelezettségekből 163 M Ft Fővárosi Önkormányzattal szemben áll fenn.
A céltartalékok értéke 68 M Ft, mely szinte teljes összegben az Orczy téri parkoló üzemeltetésére lett megképezve. (A Társaság a Parkolóház-Üzemeltető Kft-vel 2008. december 19. napján megkötött bérleti szerződést 2011. augusztus 30. napján megtámadta, az érvénytelenség kérdésében történő jogerős döntésig a bérleti díjakat – követeléseket – jogalapjában és összegszerűségében is vitatva visszatartja.)
Üzemi/üzleti hozamok, ráfordítások, eredmény
[image: ]
A Társaság 2012. évi működéséből 2 061 e Ft üzemi eredmény származott. 
Az üzemi/üzleti tevékenységének hozamainak 139,9 M Ft-jával szemben az üzemi/üzleti ráfordítások 137,8 M Ft-ja állt. 
A hozamokon belül az értékesítés nettó árbevétele 51,2 M Ft, az egyéb bevétel összege 88,7 M Ft volt. Az egyéb bevételek legnagyobb tétele: 36,5 M Ft a Fővárostól kapott támogatás összege, továbbá itt szerepel a céltartalék feloldásból származó 31,7 M Ft is.
Párhuzamosan a bevételek/hozamok 2012. évi visszaesésével, mely 1 301,9 M Ft volt, az üzemi ráfordítások is lecsökkentek 1 552,3 M Ft-tal. 
Az anyagjellegű ráfordítások megoszlása
[image: ]
Az anyagjellegű ráfordítások összege 2012-ben 58 M Ft volt, melyből 30 M Ft a közvetített szolgáltatások értéke.

A személyi jellegű ráfordítások megoszlása
[image: ]
A személyi jellegű ráfordítások 2012. évi 25,2 M Ft-os összege 608,9 M Ft-tal lett kevesebb, mint 2011-ben volt. A BKK Zrt.-nek történt feladatátadás következtében az átlagos állományi létszám 1 főre esett vissza. 

[image: ]
Az ábra tartalma:

Az adózás előtti szintig felmerült összes bevétel 150 043 e Ft, és az összes ráfordítás 138 851 e Ft adatából számított jövedelmezőség 108%-os, ami jónak számít.
Ha a nettó termelési hozamokat (68 707 e Ft) viszonyítjuk a nettó termelési ráfordításokhoz (57 515 e Ft), az eredmény 119 % lesz.
A nettó termelési hozamok számítása: árbevétel mínusz elábé és a közvetített szolgáltatások értéke, valamint az egyéb, a pénzügyi és a rendkívüli műveletek eredménye, ha nyereség. 
A nettó termelési ráfordítások számítása: üzemi ráfordítások (Aktivált s. telj.-ek és Egyéb ráf. nélkül), mínusz elábé és a közvetített szolgáltatások értéke, valamint az egyéb, a pénzügyi és a rendkívüli műveletek eredménye, ha veszteség
Az átfutó, közvetített tételek is jelentős arányt képviselnek a Társaság működésében: 
29 959/138 851=21,6%.

Pénzügyi helyzet / finanszírozás 

A fedezeti tőke negatív!
A fedezeti tőke tartalma: Saját tőke + hátrasorolt kötelezettségek + halasztott bevételek (Passzív időbeli elhatárolásból). 
A Társaság elveszítette jegyzett tőkéjét, és azon felül is 67,4 M Ft veszteséget halmozott fel, így a saját tőke nem tud fedezetet nyújtani a Társaság eszközeinek.
A Társaság vagyonát a céltartalékok, a kötelezettségek és a bevételek passzív időbeli elhatárolása finanszírozza, ezek közül is a legnagyobb tétel a Fővárossal szemben fennálló 163 M Ft tartozás. 

Saját tőke változása
[image: ]
A saját tőke értéke a 2011. évi mínusz 76 150 e Ft-ról 2012-ben mínusz 67 390 e Ft-ra változott, a tárgyévi mérleg szerinti eredmény összegével. A Társaságnak nem létezik önfinanszírozása a korábban felhalmozott veszteségek következtében, a tőkeerőssége: saját tőke/összes forrás = mínusz tartományban van. 

Biztonság és jövedelmezőségi minősítés

[image: ]
Az ábra adatainak értelmezése:

A vízszintes tengely a jövedelmezőség szerinti besorolást jeleníti meg egy 100-as skálán, a függőleges tengely pedig a biztonságot, vagyis kockázatviselő képességet.
Az 1. pont a 2011. évi, a 2. pont a 2012. évi állapotot mutatja.

Az ábra tartalma alapján alkotott vélemény:

A fenti ábra szerint a Társaság – a 2012. évi működését jellemző, javulást mutató jövedelmezőségi szint ellenére is - a veszély zónának nevezett tartományban van mind a jövedelmezőség, mind a biztonság szempontjából. A tárgyévben elért 8,7 M Ft-os eredmény ellenére alapvetően nem változott a helyzet vállalkozás folytatásának elve szempontjából. A Társaság által felhalmozott veszteség mértéke (a 179 M Ft-os jegyzett tőkéjét elveszítette és hozzá halmozott még 67 M Ft veszteséget) tulajdonosi beavatkozást igényel. Az ismert körülmények: a közszolgáltatási feladat átadását is figyelembe véve a Társaság további sorsáról döntés szükséges.

A Társaságra vonatkozó egyéb információk, lehetséges kockázatok: 
· A Társaság a Parkolóház-Üzemeltető Kft-vel 2008. december 19. napján megkötött bérleti szerződést 2011. augusztus 30. napján tévedés, megtévesztés jogcímén megtámadta, az érvénytelenség kérdésében történő jogerős döntésig a bérleti díjakat – követeléseket – jogalapjában és összegszerűségében is vitatva visszatartja
· Az Orczy téri parkolóház üzemeltetésére vonatkozó szerződésből eredően a Parkolóház-Üzemeltető Kft. 106.700.550,- forint összegű elmaradt bérleti díjat igényel a Parking Szervező, Fejlesztő és Tanácsadó Kft-től. Ezen összeghez hozzáadódik a Parkolóház-Üzemeltető Kft. által már érvényesített 9.258.480,- Ft összegű óvadék, így a felek között mindösszesen 115 millió forintot meghaladó összegű követelés sorsa vitatott.
· A Főpolgármesteri Hivatal FPH006/133-32/2011. szám alatt 2011. szeptember 6-án kelt belső ellenőrzési jelentése nyomán a fővárosi főjegyző feljelentést tett, amely alapján a Budapesti Rendőr-főkapitányság Gazdaságvédelmi Főosztálya Bü.01000/4913/2012. szám alatt nyomozást folytat különösen nagy vagyoni hátrányt okozó hűtlen kezelés bűntettének gyanúja miatt ismeretlen tettes ellen.
· A Kossuth Lajos téri mélygarázs megvalósításával kapcsolatos egyeztetési eljárások lefolytatása a Fővárossal elengedhetetlen. 
· A tulajdonos által a Társaság könyveiben lévő mélygarázs projekthez kapcsolódó tanulmányok és dokumentációk Főváros részére történő átadásának rendezése 2013-ban elengedhetetlen,
· Tekintettel arra, hogy a Társaság saját tőkéje 2011-ben és 2012-ben is negatív volt, tulajdonosi döntés szükséges a vállalkozás folytatásáról, vagy megszüntetéséről.

ÖSSZEFOGLALÓ ÉRTÉKELÉS ÉS JAVASLAT:

A PARKING Szervező, Fejlesztő és Tanácsadó Kft. 2012. évi éves beszámolója, megfelelő részletezettséggel mutatja be a Társaság 2012. évi teljesítményét. 
A könyvvizsgálói jelentés megállapítja, hogy az éves beszámoló megbízható és valós képet mutat a Társaság vagyoni, pénzügyi és jövedelmi helyzetéről, továbbá az üzleti jelentés összhangban van az éves beszámoló adataival. A vállalkozás folytatásának elve nem érvényesül.
Figyelembe véve a Társaság éves beszámolójában bemutatott adatokat és azok értelmezését, a Társaság működését alacsony jövedelmezőségi és kritikus biztonsági szint jellemzi, a negatív saját tőke pedig tulajdonosi beavatkozást, döntést igényel.  
A korlátozás nélküli könyvvizsgálói vélemény egyéb kérdések címszó alatt megfogalmazta, hogy „A Társaság saját tőkéje az előző évek veszteséges működése miatt a jegyzett tőke fele alá csökkent. A gazdasági társaságokról szóló 2006. évi IV. törvény (Gt.) 143. § (2) a) pontja értelmében, ha a korlátolt felelősségű társaság saját tőkéje a veszteség következtében a törzstőke felére csökkent, akkor a tagoknak határozniuk kell különösen a pótbefizetés előírásáról vagy – ha ennek lehetőségét a társasági szerződés nem tartalmazza – a törzstőke más módon való biztosításáról, illetve a törzstőke leszállításáról, mindezek hiányában a társaságnak más társasággá történő átalakulásáról, illetve jogutód nélküli megszüntetéséről.” 
Ezen figyelemfelhívás alapján a tulajdonosnak intézkedési kötelezettsége keletkezik a társasági törvény fent hivatkozott rendelkezései alapján.
A fentiek alapján az alábbi határozati javaslatokat terjesztjük a Tisztelt Közgyűlés elé.
Határozati javaslat
A Fővárosi Közgyűlés úgy dönt, hogy:

Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. számú rendelet 56. §-ának (1) bekezdésében foglalt hatáskörében eljárva a Fővárosi Közgyűlés – a PARKING Szervező, Fejlesztő és Tanácsadó Kft. legfőbb szerveként eljárva - úgy dönt, hogy

1. Elfogadja az ügyvezető által a társaság 2012. évi tevékenységéről készített üzleti jelentést. 
2. Elfogadja a társaság könyvvizsgálójának (BDO Magyarország Könyvvizsgáló Kft., kamarai nyilvántartási szám: 002387, Baumgartner Ferenc bejegyzett könyvvizsgáló, kamarai tagsági száma: 002955), jelentését a társaság 2012. évi beszámolójáról. 
3. Elfogadja a társaság felügyelőbizottságának határozatát a társaság 2012. évi éves beszámolóról. 
4. Elfogadja az ügyvezető által készített, a társaság 2012. üzleti évre vonatkozó beszámolót a következők szerint: 

	ÉVES BESZÁMOLÓ 
	2012. december 31.
	

	Mérlegfőösszeg
	296 090
	eFt

	Saját tőke
	-67 390
	eFt

	Jegyzett tőke
	178 964
	eFt

	Tőketartalék
	12 103
	eFt

	Eredménytartalék
	-386 717
	eFt

	Lekötött tartalék
	119 500
	eFt

	Adózás előtti eredmény
	11 192
	eFt

	Mérleg szerinti eredmény
	8 760
	eFt



5. Felkéri a Főpolgármestert, hogy az alapítói döntésről a Gt. 168. § (1) bekezdése értelmében a társaság vezető tisztségviselőit értesítse.
határidő:	30 nap
felelős: 	Főpolgármester

Felkéri a Főpolgármestert, hogy szólítsa fel a Társaság ügyvezetőjét, hogy kezdeményezze a Társaság taggyűlésének összehívását  a szükséges intézkedések meghozatala érdekében a Gt. 143.§ (3) bekezdésében foglaltak végrehajtása érdekében.

határidő:	90 nap
felelős: 	Főpolgármester


Határozathozatal módja: egyszerű szavazattöbbség

Budapest, 2013. június


	
Dr. Bagdy Gábor
főpolgármester-helyettes

	
	
Dr. György István
főpolgármester-helyettes






	Láttam:

	Sárádi Kálmánné dr.
főjegyző







mellékletek:
PARKING Kft. 2012. évi számviteli beszámolója (2012. évi beszámoló, Kiegészítő melléklet, Független Könyvvizsgálói Jelentés, 2012. évi üzleti jelentés)  
Felügyelő Bizottság határozata

